Na temelju članka 46. Statuta Općine Hlebine ("Službeni glasnik Koprivničko–križevačke županije" broj 10/09., 5/13., 3/18., 6/20., 3/21. i 7/25) i članka 4. Odluke o subvenciji korištenja obnovljivih izvora energije u kućanstvima na području Općine Hlebine za 2025. godinu (KLASA: 351-01/26-01/03, URBROJ: 2137-7-26-1 od 23. ožujka 2026.), općinska načelnica Općine Hlebine raspisuje

JAVNI POZIV
ZA SUFINANCIRANJE KORIŠTENJA OBNOVLJIVIH IZVORA ENERGIJE ZA PROIZVODNJU ELEKTRIČNE ENERGIJE U KUĆANSTVIMA, ZA VLASTITU POTROŠNJU NA PODRUČJU OPĆINE HLEBINE
 U 2026. GODINI
I. Predmet Javnog Poziva
[bookmark: _Hlk166140692]Predmet Javnog poziva (u daljnjem tekstu: Poziv) je dodjela sredstava Općine Hlebine (dalje u tekstu: Općina) fizičkim osobama za postavljanje novih fotonaponskih elektrana (dalje u tekstu: FNE)  za proizvodnju električne energije za vlastite potrebe, u mrežnom radu na postojeće obiteljske kuće, a nalaze se na području Općine.
Postojeća obiteljska kuća u smislu Poziva je zgrada, koja je zakonita, izgrađena temeljem građevinske dozvole ili drugog odgovarajućeg akta sukladno Zakonu o gradnji (Narodne novine 153/13, 21/17, 39/19. i 125/19) i svaka druga koja je navedenom ili posebnom zakonu izjednačena (ukoliko se radi o upravnom aktu, isti mora biti izvršan, tj. mora imati klauzulu izvršnosti ili pravomoćnosti),
Predmet Javnog Poziva nisu obiteljske kuće:
· Koje nisu privedene svrsi sukladno aktu kojim se dozvoljava građenje (koje su u gradnji, za koje je pokrenut postupak legalizacije, odnosno koje su u postupku ishođenja Rješenja o izvedenom stanju, no isto nije pravomoćno),
· U kojima je suvlasnik pravna osoba i
· Postojeće fotonaponske elektrane koje se dograđuju/proširuju.

II. Korisnici sredstava
Pravo na sredstva Općine Hlebine sukladno ovom Pozivu mogu ostvariti građani koji kao korisnici zadovoljavaju sljedeće uvjete (dalje u tekstu: Korisnici):
· [bookmark: _Hlk166138989]su vlasnici ili suvlasnici, uz suglasnost svih suvlasnika, obiteljske kuće u kojoj se projekt provodi,
· imaju prijavljeno prebivalište na adresi obiteljske kuće u kojoj se projekt provodi, prijavljeno najkasnije do siječnja 2026.,
· ulažu vlastita sredstva za provođenje projekta,
· mjerno mjesto/priključak na energetski sustav glasi na ime fizičke osobe,
· podnesu valjanu Prijavu u skladu sa uvjetima ovog Poziva,
· prihvate uvjete sufinanciranja sukladno Pozivu,
· nemaju dospjelih nepodmirenih obveza prema Općini,
· ispunjavaju i druge uvjete Poziva i 
· sklope sa Općinom Ugovor o sufinanciranju.

III. Sredstva Općine
Općina će Korisnicima dodjeljivati sredstva donacije do 40%, ali ne više od 1.000,00 €.
Raspoloživa sredstva po ovom Pozivu iznose 5.000,00 €.
Općina će dodjeljivati sredstva donacije do iskorištenja raspoloživih sredstava.

Općina će po završetku projekta isplaćivati sredstva donacije na sljedeći način:

· Ugovoreni postotak od ostvarenih opravdanih troškova ako su isti manji od ugovorenih ili,
· Ugovoreni iznos za ostvarene opravdane troškove ako su isti jednaki ugovorenim, ili  veći od ugovorenih.

IV. Opravdani troškovi
[bookmark: _Hlk166139549]Opravdani su troškovi nabave i ugradnje jedne nove FNE, nastali tijekom 2025. godine te do 31. listopada 2026. godine, što se dokazuje datumima izdavanja računa za nabavu i ugradnju jedne nove FNE; fotonaponski pretvarači (moduli) stupnja korisnog djelovanja najmanje 18%, njihovi nosači, pretvarači (inverteri), oprema fotonaponskog kruga (regulatori punjenja, priključni ormarići, zaštitne sklopke, kabeli, pribor za postavljanje, oprema za prikupljanje i prikazivanje podataka i dr.) i ostala oprema za pravilan rad sustava (opremanja obračunskog mjernog mjesta FNE u mrežnom radu, u tekstu: OMM) te pripadajući građevinski radovi nužni za ugradnju prethodno navedene opreme (prodori, postolja, …) te Glavni elektrotehnički projekt.
	
V. Obvezna dokumentacija
Potrebno je dostaviti;
· [bookmark: _Hlk166139599]cjelovito popunjen Prijavni obrazac;
· potvrda o prebivalištu ili presliku osobne iskaznice prijavitelja i sve članove kućanstva (skenirani dokument u .pdf formatu), ili Elektronski zapis o prebivalištu (iz sustava e-Građani)
· zemljišno-knjižni izvadak čestice kojim se dokazuje knjižno vlasništvo obiteljske kuće na kojoj se planira ugradnja sustava za korištenje obnovljivih izvora energije (skenirani dokument u .pdf formatu ili preslika); 
· zadnji važeći dokaz da je zgrada postojeća u smislu Zakona o gradnji ("Narodne novine" broj 155/25) ili sukladno posebnom zakonu s njom izjednačena (preslika ili skenirani dokument u .pdf formatu): 
· izvršna dozvola za građenje građevine (građevinska dozvola ili rješenje o uvjetima građenja ili potvrda glavnog projekta ili rješenje za građenje ili građevinska dozvola ili lokacijska dozvola s kojom se dozvoljava građenje ili građevna dozvola za jednostavne građevine ili rješenje o uvjetima uređenja prostora ili rješenje kojim se odobrava građenje) ili;
· rješenje o izvedenom stanju, uporabna dozvola ili rješenje o uporabi s vidljivim datumom izdavanja izvršne dozvole za građenje ili;
· potvrdu da je građevina izgrađena prije 15. veljače 1968. godine ili;
· rješenje o izvedenom stanju za nezakonito izgrađene zgrade sukladno članku 8. Zakona o postupanju sa nezakonito izgrađenim zgradama ("Narodne novine" broj 86/12, 143/13, 65/17. i 14/19);
· dokazi o uplati sredstava ili računi za nabavu i ugradnju jedne nove FNE, računi za ostalu opremu za pravilan rad sustava kao i računi za građevinske radove nužne za ugradnju prethodno navedene opreme.
Uz dokumentaciju iz stavka 1. potrebno je dostaviti i Izjavu prijavitelja, sadržanu u prijavi, o tome:
· ako postoje suvlasnici obiteljske kuće, potpisano ili skenirano u .pdf formatu (ili ovjeren elektronskim potpisom svih suvlasnika) da su suglasni:
· s prijavom Prijavitelja,
· s ugradnjom planiranog sustava
Ukoliko se obiteljska kuća nalazi u Registru kulturnih dobara, za izradu Glavnog elektrotehničkog projekta potrebno će biti ishoditi posebne uvjete ili prethodno odobrenje nadležnog Konzervatorskog odjela u Bjelovaru pri Ministarstvu kulture i medija RH.
VI. Način i rok za podnošenje prijave na Poziv
Prijave na ovaj Poziv podnose se osobno ili pismenim putem dostavom na adresu u zatvorenoj omotnici do 31. listopada 2026. godine; 

uz napomenu: prijava za sufinanciranje korištenja obnovljivih izvora energije za proizvodnju električne energije   u kućanstvima, za vlastitu potrošnju na području Općine Hlebine u 2026. godini


Prijave koje ne budu podnesene u propisanom roku, na način i u obliku koji su ovdje opisani, smatrati će se neprihvatljivima i neće se razmatrati.
Općina zadržava pravo zatražiti na uvid i izvornike druge dokumentacije dostavljene u skeniranom obliku ili preslici.
VII.  Odluka o odabiru projekata i dodjeli sredstava
Jedinstveni upravni odjel Općine Hlebine izvršiti će zaprimanje pristiglih prijava prema zadanim uvjetima te izraditi prijedlog Odluke o odabiru projekata i dodjeli sredstava. U prijedlogu Odluke navodi se Korisnik, lokacija provedbe projekta i predloženi iznos proračunskih sredstava za sufinanciranje. Odluku o odabiru projekata i dodjeli sredstava donosi općinski načelnik, a objavit će se na službenim stranicama Općine Hlebine www.hlebine.hr. 
Jedinstveni upravni odjel će dostaviti:
a) Korisnicima koji zadovoljavaju uvjete Javnog Poziva - dopis, Odluku o odabiru projekata i dodjeli sredstava i poziv na potpisivanje Ugovora o sufinanciranju u sjedištu Općine Hlebine; Trg Ivana Generalića 1, 48323 Hlebine.
b)  Obavijest da Korisnikova prijava neće biti sufinancirana s obrazloženjem.
VIII. Isplata sredstava donacije
Vremenski okvir provedbe projekta je do zaključno 15. prosinca 2026.
   Općina Hlebine će sredstva donacije isplaćivati jednokratno po sklapanju Ugovora o sufinanciranju, u roku od 30 dana od zaprimanja potpune dokumentacije za isplatu priznate od strane Općine.
   Općina Hlebine će u roku od 30 dana od zaprimanja potpune dokumentacije isplatiti donaciju za ostvarene opravdane troškove na IBAN korisnika za račune koje je Korisnik isplatio u cijelosti temeljem dokaza o plaćanju.
U slučaju zaprimanja nepotpune dokumentacije za isplatu, Općina Hlebine će e-poštom ili poštom zatražiti njenu dopunu.

IX. Ostale informacije

Poziv je objavljen na mrežnoj stranici Općine Hlebine www.hlebine.hr  .
Općina će osobne podatke o građanima prikupljati i čuvati na propisani način u skladu sa Općom uredbom o zaštiti podataka („Službeni list“ EU L119).

Dodatne obavijesti mogu se dobiti na telefon 048/836-139, ili slanjem upita na e-adresu: opcinahlebine@gmail.com . 
OPĆINSKA NAČELNICA OPĆINE HLEBINE

KLASA: 351-01/26-01/03
URBROJ: 2137-7-26-2
Hlebine, 31. ožujka 2026.

